An dinke baraka tsakanin Kenyatta da Odinga - Afrika - RFI
Labarai 19/04 06h00 GMT
Shirye-shirye 19/04 06h17 GMT
Labarai 20/04 16h00 GMT
Shirye-shirye 20/04 16h06 GMT
Labarai 20/04 16h30 GMT
Shirye-shirye 20/04 16h36 GMT
Labarai 20/04 20h00 GMT
Shirye-shirye 20/04 20h06 GMT
An dinke baraka tsakanin Kenyatta da Odinga
Daga Nura Ado Suleiman wanda aka wallafa 09-03-2018 Wanda aka canza zuwa 09-03-2018 A 19:07
Shugaban kasar Kenya Uhuru Kenyatta yayin gaisawa cikin raha da madugun 'yan adawa Raïla Odinga a birnin Nairobi. 9, Maris, 2018. REUTERS/Thomas Mukoya
Shugaban kasar Kenya Uhuru Kenyatta, da madugun ‘yan adawar kasar Raila Odinga, sun yi alkawarin fara tattaunawa domin kawo karshen barakar siyasar da ke tsakaninsu.
Shugaban na Kenya da madugun ‘yan adawar sun fitar da sanawar ce a lokacin da suka gabatar da wani jawabin hadin gwiwa ta kafar talabijin, yayinda kasar ke gaf da karbar bakuncin sakataren harkokin wajen Amurka Rex Tillerson.
Tsamin dangantakar da ke tsakanin Kenyatta da Odinga ta kara tabrbarewa ne sakamakon zaben shugabancin kasar da ya gudana a shekarar bara, wanda Uhuru Kenyatta ya sake lashewa, nasarar da madugun ‘yan adawa Raila Odinga ya lashi takobin kalubalanta.
A farkon shekarar 2018 Raila Odinga ya rantsar da kansa a matsayin halastaccen shugaban kasar Kenya, biyo bayan watsin da ya yi da nasarar shugaba Uhuru Kenyatta a zaben da aka sake a watan Oktoban bara, biyo bayan soke na farko da ya gudana a watan Agusta.
Akalla mutane 150 ne suka hallaka sakamakon barkewar rikicin siyasa a kasar, biyo bayan watsi da sakamakon zaben da Uhuru Kenyatta ya yi nasara.
Uhuru Kenyatta ya karbi rantsuwar …
Kenya:Raila Odinga ya rantsar da Kansa
'Yan sandan Kenya sun kashe magoya …
Masar Tarayyar Afrika
An fara zaben tsawaita wa'adin Shugaba al Sisi na Masar
IS ta hallaka sojin Syria 50 cikin mako 2
Shugaba Macron ya gana da wakilan Kurdawa
'Yan bindiga sun harbe Fasinja 14 a Pakistan